

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:299/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΝΘΞΩΨΑ-533 | **«Αδυναμία εκτέλεσης της εργασίας «Πλύσιμο κοινοχρήστων χώρων»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 18ο θέμα της ημερήσιας διάταξης **«Αδυναμία εκτέλεσης της εργασίας «Πλύσιμο κοινοχρήστων χώρων»** έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι ο Δήμος Αρταίων δεν διαθέτει υδροφόρο όχημα – πλυστικό μηχάνημα, για πλύσιμο κοινόχρηστων χώρων. Στην προσπάθεια για καθαρή πόλη και πλύσιμο χώρων όπως πλατείες, πεζόδρομοι, Λαϊκή αγορά, πέριξ κάδων απορριμμάτων κ.λ.π., ο Δήμος προτίθεται να αναθέσει την εργασία σε ιδιώτη, που διαθέτει τα κατάλληλα μέσα.

Σας κάνουμε γνωστό ότι :

* Λόγοι δημόσιας υγιεινής απαιτούν να ξεκινήσει η διαδικασία άμεσα. Είναι θερινή περίοδος, με ότι αυτό συνεπάγεται για την ένταση των οσμών, σε χώρους πέριξ κάδων και εντός Λαϊκής Αγοράς , μετά από εκδηλώσεις (συναυλίες αθλητικά γεγονότα, πανηγύρια κ.λ.π.),μετά από απομάκρυνση νεκρών ζώων από οδούς και κοινόχρηστους χώρους, έκτακτοι καθαρισμοί από λάδια, πετρέλαια κ.λ.π.
* Οι οδοί τα πεζοδρόμια, οι πεζόδρομοι, οι χώροι στάθμευσης, οι πλατείες, οι αθλητικοί υπαίθριοι χώροι, πρέπει να πλένονται σε τακτικά διαστήματα, για απομάκρυνση των επικαθήμενων ρύπων, ως μέτρο της υγειονομικής θωράκισης των κοινόχρηστων χώρων.
* Η ανάθεση της εργασίας πρέπει να γίνει χωρίς καθυστέρηση και το συντομότερο δυνατό, για να μην εκτεθεί ο Δήμος στην ευθύνη του οποίου είναι η διατήρηση της καθαριότητας των κοινοχρήστων χώρων.

Με την υπ’ αριθμ. 145/2019 απόφαση του Δ.Σ., εγκρίθηκε η αδυναμία εκτέλεσης της εργασίας «Πλύσιμο κοινοχρήστων χώρων» και η εκτέλεση αυτής από ιδιώτη εργολάβο με τη διαδικασία της απευθείας ανάθεσης, ποσού 20.000,00€.

Με την υπ’ αριθμ. 197/2019 απόφαση του Δ.Σ. συμπληρώθηκε η παραπάνω απόφαση ως προς το αντικείμενο των παρεχόμενων υπηρεσιών, τη διάρκεια και την περιοχή, εντός της οποίας αυτές παρέχονται.

Με την υπ’ αριθμ. 256/2019 απόφαση του Δ.Σ. παρόν τροποποιήθηκε το ποσό το οποίο μετά την τελευταία αναμόρφωση του προϋπολογισμού ανέρχεται στο ποσό των 15.000,00€ (Κ.Α. 70-6262.007).

Με την παρούσα τροποποιούνται όλες οι ανωτέρω αποφάσεις ως εξής:

Η Διεύθυνση Καθαριότητας προτίθεται να προβεί στο πλύσιμο κοινοχρήστων χώρων (πάρκινγκ, πλατειών, χώρου λαϊκής αγοράς κ.λ.π.), καθώς και δρόμων, πεζοδρόμων και πεζοδρομίων, για την διατήρηση της καθαριότητας και του ευπρεπισμού της πόλης. Στο πλαίσιο του πλυσίματος αυτού ο ανάδοχος οφείλει να πλένει σε τακτά χρονικά διαστήματα, και μετά από υπόδειξη της Υπηρεσίας, τον χώρο γύρω από τους τροχήλατους κάδους ανακύκλωσης και σύμμεικτων απορριμμάτων. Επίσης, θα πρέπει να φροντίζει για το πλύσιμο του περιβόλου των εκκλησιών, πριν και μετά το πέρας εορτών και εκδηλώσεων, καθώς και κάθε φορά που θα υποδεικνύεται από την Υπηρεσία.

Οι εργασίες αυτές οι οποίες θα ολοκληρωθούν μέχρι τις 31-12-2019 θα επαναληφθούν σε σημεία που κρίνεται απαραίτητο εντός της Δημοτικής Ενότητας Άρτας. Για τις εργασίες αυτές θα χρειαστεί ένα (1) όχημα πλύσης που θα εξυπηρετεί τόσο μεγάλες επιφάνειες όπως πλατείες, πάρκινγκ κ.λ.π όσο και μικρές όπως στενά δρομάκια, πεζόδρομους κ.λ.π.

Επειδή:

α) Ο Δήμος Αρταίων δεν διαθέτει όχημα πλύσης και

β) Για λόγους δημόσιας υγιεινής, ιδιαίτερα κατά τους θερινούς μήνες όπου εξαιτίας της αυξημένης θερμοκρασίας εντείνονται και οι οσμές, οι κοινόχρηστοι χώροι, οδοί, πεζοδρόμια, χώροι στάθμευσης, πλατείες, αθλητικοί υπαίθριοι χώροι κ.λ.π. πρέπει να πλένονται σε τακτά χρονικά διαστήματα

**Εισηγούμαστε**

Τη λήψη απόφασης για:

1. Τεκμηρίωση αδυναμίας εκτέλεσης των συγκεκριμένων υπηρεσιών με ιδία μέσα του Δήμου και

2. Έγκριση ανάθεσης της υπηρεσίας «Πλύσιμο κοινοχρήστων χώρων» εντός της Δ.Ε Άρτας του Δήμου Αρταίων με τη διαδικασία της απευθείας ανάθεσης που προβλέπεται στις διατάξεις του Ν. 4412/2016, σύμφωνα με την υπ’ αριθμ. 4/2019 μελέτη της Δ/νσης Καθαριότητας – Ανακύκλωσης και Πρασίνου, ποσού 15.000,00€ μέχρι τις 31-12-2019.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 την εισήγηση και γενομένης ψηφοφορίας κατά την οποία ο κ. Ξυλογιάννης ψήφισε κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την αδυναμία εκτέλεσης της εργασίας «Πλύσιμο κοινοχρήστων χώρων» με ιδία μέσα διότι: Ο Δήμος Αρταίων δεν διαθέτει όχημα πλύσης και για λόγους δημόσιας υγιεινής, οι δημόσιοι χώροι πρέπει να διατηρούνται καθαροί και ειδικά τους θερινούς μήνες που αυξάνεται η επισκεψιμότητα των κοινοχρήστων χώρων, διενεργούνται υπαίθριες εκδηλώσεις κ.λπ.

Β.- Την ανάθεση της υπηρεσίας «Πλύσιμο κοινοχρήστων χώρων» εντός της Δ.Ε Άρτας του Δήμου Αρταίων με τη διαδικασία της απευθείας ανάθεσης που προβλέπεται στις διατάξεις του Ν. 4412/2016, σύμφωνα με την υπ’ αριθμ. 4/2019 μελέτη της Δ/νσης Καθαριότητας – Ανακύκλωσης και Πρασίνου, ποσού 15.000,00€ μέχρι τις 31-12-2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 299/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*