

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:304/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 64ΚΤΩΨΑ-ΠΦΙ | **«Έγκριση παράτασης χρόνου παράδοσης μεταχειρισμένου φορτηγού γερανοφόρου»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 24ο θέμα της ημερήσιας διάταξης **«Έγκριση παράτασης χρόνου παράδοσης μεταχειρισμένου φορτηγού γερανοφόρου»** έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο δικαιολόγησε το κατεπείγον διότι πρέπει να ληφθεί απόφαση προκειμένου να προχωρήσει η διαδικασία παράδοσης του οχήματος το οποίο έχουν ανάγκη οι υπηρεσίες του Δήμου και στη συνέχεια, έθεσε υπόψη του Συμβουλίου την από 11-6-2019 γνωμοδότηση της ΤΥΔ με την οποία:

Έχοντας  υπ’ όψη:

1. το άρθρο 221, παρ.3 &11( β) του Ν.4412/2016 περί αρμοδιοτήτων της Επιτροπής
2. το άρθρο 206 του Ν.4412/2016
3. την αρ.6777/26-03-2019 σύμβαση μεταξύ της αναδόχου Αγνής Ρεντινιώτη και του Δημάρχου Αρταίων για την ανωτέρω προμήθεια με συμβατικό χρόνο παράδοσης την 26-05-2019
4. την από 24-05-202019 αίτηση της αναδόχου η οποία υποβλήθηκε ηλεκτρονικά μέσω του συστήματος για την παράταση ισχύος του χρόνου παράδοσης της προμήθειας κατά εξήντα ημέρες

***Γνωμοδοτεί ότι:***

Α) μπορεί να παραταθεί ο συμβατικός χρόνος παράδοσης της προμήθειας κατά 60 ημέρες δηλαδή μέχρι 27-07-2019 διότι:

* η ανάγκη τροποποίησης προέκυψε λόγω περιστάσεων που δεν ήταν δυνατό να προβλεφθούν από μια επιμελή αναθέτουσα αρχή. (άρθρο 132 παρ.γ του Ν.4412/2016).

Συγκεκριμένα, η ανάδοχος υπέβαλλε προσφορά στο διαγωνισμό της 5ης

Οκτωβρίου 2018 με χρόνο παράδοσης 2 μηνών για την προμήθεια του

γερανοφόρου φορτηγού με χρόνο παράδοσης 2 μηνών από την υπογραφή της σύμβασης. Ενώ η κατακύρωση της προμήθειας από την Οικονομική Επιτροπή έγινε στις 24/12/2018 (αρ.απόφασης 604/2018) η σύμβαση υπογράφηκε στις 26/3/209 λόγω της αναμονής έγκρισης του προϋπολογισμού του έτους 2019. Αποτέλεσμα αυτού ήταν ο χρόνος παράδοσης των 2 μηνών να συμπέσει με τις εορτές του Πάσχα –Ορθόδοξο και Καθολικό- όπου οι φορείς και επιχειρήσεις τόσο στην Ελλάδα όσο και στο εξωτερικό δεν λειτούργησαν για αρκετές ημέρες. Εκ τούτου προκύπτει αδυναμία της αναδόχου να παραδώσει εγκαίρως το όχημα μέχρι τις 26 Μαϊου 2019. .

* Η τροποποίηση δε μεταβάλλει τη συνολική φύση της σύμβασης. Δεν υπάρχει τροποποίηση ούτε του φυσικού αντικειμένου της προμήθειας, ούτε του κόστους.
* Το χρονικό διάστημα της παράτασης είναι ίσο με τον αρχικό συμβατικό χρόνο παράτασης

Β) Δεν επιβάλλεται να επιβληθούν κυρώσεις στον ανάδοχο διότι, όπως αναλυτικά αναφέρθηκε και στην περίπτωση Α), σοβαροί λόγοι καθιστούν αντικειμενικώς αδύνατη την εμπρόθεσμη παράδοση της προμήθειας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Αποδέχεται την από 24-05-202019 αίτηση της αναδόχου Αγνής Ρεντινιώτη για παράταση του συμβατικού χρόνου παράδοσης της προμήθειας **μεταχειρισμένου φορτηγού γερανοφόρου** κατά 60 ημέρες δηλαδή μέχρι 27-07-2019 σύμφωνα με το ιστορικό της παρούσας.

Β) Δεν επιβάλλει κυρώσεις στον ανάδοχο διότι, όπως αναλυτικά αναφέρθηκε στο παραπάνω ιστορικό, σοβαροί λόγοι καθιστούν αντικειμενικώς αδύνατη την εμπρόθεσμη παράδοση της προμήθειας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 304/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*