

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:296/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΕ0ΦΩΨΑ-5Χ0 | **«Συμπλήρωση πίνακα δικαιούχων άδειας δραστηριοποίησης και χρήσης χώρου στη Δημοτική Αγορά του Δήμου Αρταίων (Αρ. Απόφασης Δ.Σ. 730/2018»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 15ο θέμα της ημερήσιας διάταξης **«Συμπλήρωση πίνακα δικαιούχων άδειας δραστηριοποίησης και χρήσης χώρου στη Δημοτική Αγορά του Δήμου Αρταίων (Αρ. Απόφασης Δ.Σ. 730/2018»** έδωσε το λόγο στον αρμόδιο αντιδήμαρχο κ. Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

1. Το Ν.3463/2006 (ΦΕΚ 114Α΄/8-6-2006) «Κύρωση κώδικα Δήμων και Κοινοτήτων»
2. Το Ν.4264/2014 (ΦΕΚ 118 Α΄/15-5-2014) «Άσκηση εμπορικών δραστηριοτήτων εκτός καταστήματος και άλλες διατάξεις»
3. Το Ν.4497/2017 (ΦΕΚ Α΄/13-11-2017) «Άσκηση υπαίθριων εμπορικών δραστηριοτήτων, εκσυγχρονισμός επιμελητηριακής νομοθεσίας και άλλες διατάξεις»
4. Το άρθρο 46 παρ.3 του Ν.4605/2019 (ΦΕΚ Α΄/1-4-2019) «Τροποποίηση διατάξεων του Ν.4497/2017»
5. Την αρ.406/2018 Απόφαση Δημοτικού Συμβουλίου Άρτας «Έγκριση Κανονισμού Λειτουργίας Δημοτικής Αγοράς Άρτας»
6. Την με αρ.πρωτ.26679/2-11-2018 Ανακοίνωση Δημόσιο Πρόσκληση υποβολής αιτήσεων για την έκδοση άδειας δραστηριοποίησης και παραχώρησης χρήσης χώρου στη Δημοτική Αγορά του Δήμου Αρταίων
7. Τις αρ.πρωτ.28825/28-11-2018 & 30143/12-12-2018 Ανακοινώσεις παράτασης προθεσμίας υποβολής αιτήσεων
8. Το πρακτικό Δημόσιας πρόσκλησης από τις 19/12/2018
9. Τις αρ. 730/2018, 9/2019 & 226/2019 αποφάσεις Δημοτικού Συμβουλίου περί έγκρισης πίνακα δικαιούχων άδειας δραστηριοποίησης και χρήσης χώρου στη Δημοτική Αγορά του Δήμου Αρταίων και συμπληρώσεις αυτής

Σύμφωνα με το πρακτικό που συνέταξε η επιτροπή ελέγχου δικαιολογητικών στις 18/12/2018, η Τσώλη Ευγενία είχε αποκλειστεί από τους δικαιούχους άδειας δραστηριοποίησης στη Δημοτική Αγορά Άρτας, διότι δεν είχε προσκομίσει αντίγραφο της τελευταίας Ενιαίας Δήλωσης Καλλιέργειας/Εκτροφής ΕΛΓΑ καθώς και υπεύθυνη δήλωση, τα οποία ήταν απαραίτητα.

Με την αρ.πρωτ. 12601/10-06-2019 αίτησή της, η Τσώλη Ευγενία, κατέθεσε στην υπηρεσία μας τα ανωτέρω δικαιολογητικά.

Λαμβάνοντας υπόψη τα ανωτέρω, και το γεγονός ότι ήδη έχουν αρχίσει να χορηγούνται άδειες Δημοτικής Αγοράς στους αρχικούς δικαιούχους, για να μη δημιουργηθεί πρόβλημα στην ανωτέρω σε περίπτωση ελέγχου λόγω δραστηριοποίησής της χωρίς άδεια, παρακαλούμε όπως αποφασίσετε για τη συμπλήρωση του πίνακα δικαιούχων (αρ. απόφασης Δ.Σ. 730/2018) με το όνομα της Τσώλη Ευγενίας, καθώς τα δικαιολογητικά που υπάρχουν στην υπηρεσία μας, μετά τη συμπλήρωσή τους από την ενδιαφερόμενη, είναι πλήρη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Tη συμπλήρωση του πίνακα δικαιούχων **άδειας δραστηριοποίησης και χρήσης χώρου στη Δημοτική Αγορά του Δήμου Αρταίων** (αρ. απόφασης Δ.Σ. 730/2018) με το όνομα της Τσώλη Ευγενίας, καθώς τα δικαιολογητικά που υπάρχουν στην αρμόδια υπηρεσία του Δήμου, μετά τη συμπλήρωσή τους από την ενδιαφερόμενη, είναι πλήρη.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 296/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*