

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:285/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΑΧΞΩΨΑ-Α34 | «**Αναμόρφωση προϋπολογισμού (αριθμ. 124/2019 Α.Ο.Ε.)ΚΕΦΑΛΑΙΟ 3ο »** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 4ο θέμα της ημερήσιας διάταξης «**Αναμόρφωση προϋπολογισμού (αριθμ. 124/2019 Α.Ο.Ε.) ΚΕΦΑΛΑΙΟ 3ο»** έθεσε υπόψη των δημοτικών συμβούλων την αριθμ. 124/2019 Κεφάλαιο 3ο απόφαση της Οικονομικής Επιτροπής, και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με τα 9873/7-5-2019, 10516/14-5-2019 έγγραφά της το τμήμα Πολιτικής προστασίας του Δήμου μας μας έκανε γνωστό ότι λόγω των έντονων και ισχυρών βροχοπτώσεων που εκδηλώθηκαν στις 5/5/2019 & 6-5-2019 στην ΤΚ Καμπής και στις 12-5/2019, 13-5-2019 στην ΤΚ Δαφνωτής, ΤΚ Καλαμιάς, ΤΚ Αμμοτόπου απαιτήθηκε ο καθαρισμός χειμμάρων και ρεμάτων από ιδιώτες λόγω του ότι ο Δήμος δεν είχε τα προβλεπόμενα μηχανήματα έργου.

Το κόστος της δαπάνης σύμφωνα με τα αριθ. 9875/7-5-2019 και 10517/14-5-2019 τεκμηριωμένα αιτήματα της Τεχνικής Υπηρεσίας ανέρχεται στα 1.116,00 € και 3.069,00 € αντίστοιχα.

Σύμφωνα με τις διατάξεις της παρ. 7 του άρθρου 158 του Ν. 3463/2008 στις περιπτώσεις της απευθείας ανάθεσης υπηρεσιών λόγω κατεπείγουσας ανάγκης εάν δεν υπάρχει εγγεγραμμένη πίστωση ή αυτή είναι ανεπαρκής, η αναγκαία τροποίηση του προυπολογισμού γίνεται στην πρώτη μετά την ανάθεση συνεδρίαση του Δημοτικού Συμβουλίου.

Εισηγούμαστε την αναμόρφωση του προυπολογισμού με την μεταφορά πίστωσης 4.185,00 € από τον ΚΑ 9111 (αποθεματικό κεφάλαιο) στον ΚΑ 30-6262. 005 με τίτλο ‘Εργασίες για αντιμετώπιση προβλημάτων φυσικής καταστροφής’ ενισχύοντας αυτόν.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 την εισήγηση και γενομένης ψηφοφορίας κατά την οποία ο κ. Ξυλογιάννης ψήφισε κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την Αναμόρφωση Προϋπολογισμού έτους 2019 ΚΕΦΑΛΑΙΟ 3ο ως κατωτέρω:

* Την την μεταφορά πίστωσης 4.185,00 € από τον ΚΑ 9111 (αποθεματικό κεφάλαιο) στον ΚΑ 30-6262. 005 με τίτλο ‘Εργασίες για αντιμετώπιση προβλημάτων φυσικής καταστροφής’ ενισχύοντας αυτόν, σύμφωνα με τις διατάξεις της παρ. 7 του άρθρου 158 του Ν. 3463/2008 που ισχύουν για τις περιπτώσεις της απευθείας ανάθεσης υπηρεσιών λόγω κατεπείγουσας ανάγκης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 285/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*