

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:312/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΠΠΙΩΨΑ-ΚΘΛ | «**Επί αιτήσεως της εταιρείας Ήφαιστος security Ε.Π.Ε. όσον αφορά την εκχώρηση των απαιτήσεών της»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| Λώλος Ανδρέας Πρόεδρος Μέλος  Πατήλας Κωνσταντίνος «  Τράμπας Κωνσταντίνος «  Πανέτας Γεώργιος «  Χαρακλιάς Κωνσταντίνος «  Κοτσαρίνης Μιχαήλ «  Ζέρβας Κων/νος «  Σιαφάκας Χριστόφορος «  Λιλής Γεώργιος «  Λιόντος Νικόλαος « | Σφήκας Δημήτριος Μέλος  Γραμματικού-Παπατσίμπα Θεανώ «  Μιλτιάδους Γεώργιος «  Κουτρούμπα Άννα-Μαρία «  Βλάχος Μιχαήλ «  Ξυλογιάννης Άγγελος «  Βλάρας Γρηγόριος «  Παπάζογλου Χαράλαμπος «  Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| Νταλάκας Δημήτριος Μέλος  Στασινός Παύλος «  Παπαμιχαήλ Κων/νος «  Ντέμσια Αικατερίνη «  Ζυγουβέλης Παναγιώτης «  Παπαλέξης Ιωάννης «  Βασιλάκη-Μητρογιώργου Βικτωρία « | Κατσαντούλα Αναστασία Μέλος  Κοσμάς Ηλίας «  Κιτσαντά Ευαγγελίτσα «  Παπακίτσος Στέφανος «  Μπαλάγκας Γεώργιος «  Παπαιωάννου Κωνσταντίνος «  Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 31ο θέμα της ημερήσιας διάταξης «**Επί αιτήσεως της εταιρείας Ήφαιστος security Ε.Π.Ε. όσον αφορά την εκχώρηση των απαιτήσεών της»** έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σε συνέχεια διαγωνιστικής ανοικτής ηλεκτρονικής διαδικασίας για την φύλαξη Δημοτικών Εγκαταστάσεων, πλατειών και κοινοχρήστων χώρων υπογράφθηκε δωδεκάμηνη σύμβαση με την εταιρεία «Ήφαιστος security Ε.Π.Ε.» (αριθ. 10013 / 08-05-2019 / ΑΔΑΜ: 19SYMV004905590). Η εταιρεία έστειλε το αριθ. 13082 / 13-06-2019 έγγραφο, με το οποίο ζητά την έγγραφη συναίνεση του Δήμου για την εκχώρηση των απαιτήσεών της προς την ABC Factors, θυγατρική του ομίλου Alpha Bank Α.Ε.

Το συγκεκριμένο έγγραφο στάλθηκε στα πλαίσια των όσων ορίζονται στην διακήρυξη του διαγωνισμού και ειδικότερο στο άρθρο 7 της συγγραφής των υποχρεώσεως της μελέτης που αποτελεί αναπόσπαστο μέρος της διακήρυξης. Συγκεκριμένα στο άρθρο 7 αναφέρεται: “ΕΚΧΩΡΗΣΗ ΤΗΣ ΕΡΓΑΣΙΑΣ

Ο Ανάδοχος απαγορεύεται να υποκατασταθεί από άλλο φυσικό ή νομικό πρόσωπο σχετικά με τις υποχρεώσεις που θα αναλάβει εξ’ αφορμής της παρούσης, καθώς επίσης απαγορεύεται η εκχώρηση **δικαιωμάτων** άνευ της ρητής άδειας της Αναθέτουσας Αρχής. Η έγκριση παρέχεται με απόφαση του Δημοτικού Συμβουλίου, εφόσον ο τρίτος στον οποίο γίνεται η εκχώρηση έχει τα τυπικά προσόντα που απαιτούνται, για την καλή εκτέλεση της σύμβασης.

Έναντι του Δήμου ο ανάδοχος παραμένει πάντοτε "εις ολόκληρον" υπεύθυνος μαζί με αυτόν που τον υποκατέστησε…..”

Λαμβάνοντας υπ’ όψη τα παραπάνω:

**Εισηγούμαι**

Την χορήγηση της έγγραφης συναίνεσης του Δήμου για την εκχώρηση των απαιτήσεων της εταιρείας «Ήφαιστος security Ε.Π.Ε.» προς την ABC Factors, θυγατρική του ομίλου Alpha Bank Α.Ε.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την χορήγηση της έγγραφης συναίνεσης του Δήμου για την εκχώρηση των απαιτήσεων της εταιρείας «Ήφαιστος security Ε.Π.Ε.» προς την ABC Factors, θυγατρική του ομίλου Alpha Bank Α.Ε.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 312/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*