

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:282/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΨ0ΠΩΨΑ-Μ3Κ | «**Αποδοχή απόφασης ένταξης του έργου «Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων» στον Άξονα Προτεραιότητας «Δράσεις για τη βελτίωση της αγροτικής οδοποιίας» στο πλαίσιο της Πρόσκλησης IV του Προγράμματος «ΦΙΛΟΔΗΜΟΣ Ι»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| Λώλος Ανδρέας Πρόεδρος Μέλος  Πατήλας Κωνσταντίνος «  Τράμπας Κωνσταντίνος «  Πανέτας Γεώργιος «  Χαρακλιάς Κωνσταντίνος «  Κοτσαρίνης Μιχαήλ «  Ζέρβας Κων/νος «  Σιαφάκας Χριστόφορος «  Λιλής Γεώργιος «  Λιόντος Νικόλαος « | Σφήκας Δημήτριος Μέλος  Γραμματικού-Παπατσίμπα Θεανώ «  Μιλτιάδους Γεώργιος «  Κουτρούμπα Άννα-Μαρία «  Βλάχος Μιχαήλ «  Ξυλογιάννης Άγγελος «  Βλάρας Γρηγόριος «  Παπάζογλου Χαράλαμπος «  Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| Νταλάκας Δημήτριος Μέλος  Στασινός Παύλος «  Παπαμιχαήλ Κων/νος «  Ντέμσια Αικατερίνη «  Ζυγουβέλης Παναγιώτης «  Παπαλέξης Ιωάννης «  Βασιλάκη-Μητρογιώργου Βικτωρία « | Κατσαντούλα Αναστασία Μέλος  Κοσμάς Ηλίας «  Κιτσαντά Ευαγγελίτσα «  Παπακίτσος Στέφανος «  Μπαλάγκας Γεώργιος «  Παπαιωάννου Κωνσταντίνος «  Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 1ο θέμα της ημερήσιας διάταξης «**Αποδοχή απόφασης ένταξης του έργου «Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων» στον Άξονα Προτεραιότητας «Δράσεις για τη βελτίωση της αγροτικής οδοποιίας» στο πλαίσιο της Πρόσκλησης IV του Προγράμματος «ΦΙΛΟΔΗΜΟΣ Ι»** έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Από τη Διεύθυνση Οικονομικής & Αναπτυξιακής Πολιτικής του Υπουργείου Εσωτερικών δημοσιεύτηκε η αρ. πρωτ. 40411/2-08-2018 Πρόσκληση ΙV, όπως τροποποιήθηκε με τις αρ. πρωτ. 75372/18-12-2018, 23016/29-3-2019 και 36918/14-5-2019 όμοια, για την υποβολή προτάσεων στο Πρόγραμμα «ΦΙΛΟΔΗΜΟΣ Ι», στα πλαίσια του Άξονα Προτεραιότητας: **«Δράσεις για τη βελτίωση της αγροτικής οδοποιίας»**.

Στα πλαίσια της ανωτέρω πρόσκλησης υποβλήθηκε, με το αρ. πρωτ. 22145/19-9-2018 αίτημα χρηματοδότησης του Δήμου Αρταίων, πρόταση για την ένταξη της πράξης **«**Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων**»**.

Με την αριθμ. 41830/30-5-2019 απόφαση του Υπουργού Εσωτερικών, **εντάχθηκε η πράξη «Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»,** συνολικού προϋπολογισμού 868.000,00€ (συμπεριλαμβανομένου ΦΠΑ) με φορέα υλοποίησης το Δήμο Αρταίων.

Η χρηματοδότηση του έργου πραγματοποιείται μέσω επενδυτικού δανείου που χορηγείται από το Ταμείο Παρακαταθηκών και Δανείων, το οποίο συνομολογείται με δανειακή σύμβαση μεταξύ του Κυρίου του Έργου και του Ταμείου Παρακαταθηκών και Δανείων και αποπληρώνεται από πόρους του Προγράμματος Δημοσίων Επενδύσεων (ΠΔΕ) του Υπουργείου Εσωτερικών.

Εισηγούμαστε:

1.Την αποδοχή της αριθμ.41830/30-5-2019 Απόφασης του Υπουργού Εσωτερικών, με την οποία **εντάχθηκε η πράξη «Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»** στο Πρόγραμμα «ΦΙΛΟΔΗΜΟΣ Ι», στα πλαίσια του Άξονα Προτεραιότητας: «Δράσεις για τη βελτίωση της αγροτικής οδοποιίας», με χρηματοδότηση από πόρους του Υπουργείου Εσωτερικών.

2.Την αποδοχή της πίστωσης ποσού 868.000,00€ από το Υπουργείο Εσωτερικών για την υλοποίησή της πράξης.

3. Την συνομολόγηση της δανειακής σύμβασης μεταξύ του Δήμου Αρταίων και του Παρακαταθηκών και Δανείων, με το επενδυτικό δάνειο να αποπληρώνεται από πόρους του Προγράμματος Δημοσίων Επενδύσεων (ΠΔΕ) του Υπουργείου Εσωτερικών.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την αποδοχή της αριθμ.41830/30-5-2019 Απόφασης του Υπουργού Εσωτερικών, με την οποία **εντάχθηκε η πράξη «Ασφαλτοστρώσεις για τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων»** στο Πρόγραμμα «ΦΙΛΟΔΗΜΟΣ Ι», στα πλαίσια του Άξονα Προτεραιότητας: «Δράσεις για τη βελτίωση της αγροτικής οδοποιίας», με χρηματοδότηση από πόρους του Υπουργείου Εσωτερικών.

Β. Την αποδοχή της πίστωσης ποσού 868.000,00€ από το Υπουργείο Εσωτερικών για την υλοποίησή της πράξης.

Γ. Την συνομολόγηση της δανειακής σύμβασης μεταξύ του Δήμου Αρταίων και του Παρακαταθηκών και Δανείων, με το επενδυτικό δάνειο να αποπληρώνεται από πόρους του Προγράμματος Δημοσίων Επενδύσεων (ΠΔΕ) του Υπουργείου Εσωτερικών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 282/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*