

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:283/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ 63ΑΔΩΨΑ-Η89 | «**Αναμόρφωση προϋπολογισμού (αριθμ. 124/2019 Α.Ο.Ε.)ΚΕΦΑΛΑΙΟ 1ο »** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 2ο θέμα της ημερήσιας διάταξης «**Αναμόρφωση προϋπολογισμού (αριθμ. 124/2019 Α.Ο.Ε.) ΚΕΦΑΛΑΙΟ 1ο»** έθεσε υπόψη των δημοτικών συμβούλων την αριθμ. 124/2019 Κεφάλαιο 1ο απόφαση της Οικονομικής Επιτροπής, και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Ένα (1) μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, καθώς και για θέματα που αφορούν στην υλοποίηση συγχρηματοδοτούμενων έργων. (άρθρο 65 παρ.5 του Ν.3852/2010, όπως συμπληρώθηκε με την παρ. 2 του άρθρου 1 του Ν. 4257/2014).

Για τις δημοτικές εκλογές του Μαίου 2019 η ανωτέρω απαγόρευση αρχίζει από τις 25 Απριλίου 2019 και ισχύει μέχρι την 31 Αυγούστου 2019 (ΥΠΕΣ εγκ. 12/24344/3-4-2019)

Στον προϋπολογισμό του Δήμου και στον ΚΑ 64-7131.001 με τίτλο ‘Προμήθεια μηχανημάτων έργου και συνοδευτικού εξοπλισμού του Δήμου Αρταίων (ΣΑΕ 055)’ η οποία είναι συνεχιζόμενη από το έτος 2019 και η πίστωσή της αποτελείται από επιχορήγηση από το πρόγραμμα Φιλόδημος (συγχρηματοδοτούμενο πρόγραμμα) με το ποσό των 215.000,00 € και το υπόλοιπο ποσό των 23.700,00 € από τακτικά έσοδα, δεν ανεγράφη εκ παραδρομής η επιπλέον πίστωση 23.700,00 € και επειδή πρέπει να υπογραφεί σύμβαση για την εκτέλεση της εν λόγω προμήθειας εισηγούμαστε την αναμόρφωση του προϋπολογισμού με την μεταφορά πίστωσης 23.700,00 € από τον ΚΑ 9111 (αποθεματικό κεφάλαιο) στον ΚΑ 64-7131.001 ενισχύοντας αυτόν.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 την εισήγηση και γενομένης ψηφοφορίας κατά την οποία ο κ. Ξυλογιάννης ψήφισε κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την Αναμόρφωση Προϋπολογισμού έτους 2019 ΚΕΦΑΛΑΙΟ 1ο ως κατωτέρω:

* Την μεταφορά πίστωσης 23.700,00 € από τον ΚΑ 9111 (αποθεματικό κεφάλαιο) στον ΚΑ 64-7131.001 με τίτλο ‘Προμήθεια μηχανημάτων έργου και συνοδευτικού εξοπλισμού του Δήμου Αρταίων (ΣΑΕ 055)’ ενισχύοντας αυτόν λόγω του ότι αφορά επιχορήγηση από το πρόγραμμα ΦΙΛΟΔΗΜΟΣ ΙΙ (συγχρηματοδοτούμενο πρόγραμμα)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 283/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*