

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:286/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 9472ΩΨΑ-1Ι3 | «**Αναμόρφωση προϋπολογισμού (αριθμ. 124/2019 Α.Ο.Ε.)ΚΕΦΑΛΑΙΟ 4ο »** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Βλάρας Γρηγόριος « 8. Παπάζογλου Χαράλαμπος « 9. Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Στασινός Παύλος « 3. Παπαμιχαήλ Κων/νος « 4. Ντέμσια Αικατερίνη « 5. Ζυγουβέλης Παναγιώτης « 6. Παπαλέξης Ιωάννης « 7. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « 7. Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 5ο θέμα της ημερήσιας διάταξης «**Αναμόρφωση προϋπολογισμού (αριθμ. 124/2019 Α.Ο.Ε.) ΚΕΦΑΛΑΙΟ 4ο»** έθεσε υπόψη των δημοτικών συμβούλων την αριθμ. 124/2019 Κεφάλαιο 4ο απόφαση της Οικονομικής Επιτροπής, και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με την από 7-6-2019 εισήγησή της η Τεχνική Υπηρεσία του Δήμου αιτείται την αλλαγή τίτλου της υπηρεσίας στον ΚΑ 30-6262.009 από ‘Εργασίες συντήρησης του μονοπατιού Βίδρας’ σε ‘Εργασίες συντήρησης του μονοπατιού Βίδρας και του δρόμου πρόσβασης’ λόγω ότι κατά την σύνταξη της μελέτης διαπίστωσε ότι υπάρχουν μεγάλες καταπτώσεις στο δρόμο πρόσβασης του μονοπατιού της Βίδρας και για το λόγο αυτό στην μελέτη εκτός από την συντήρηση του μονοπατιού θα πρέπει να γίνει και η συντήρηση στην οδό πρόσβασης.

Επειδή στα πλαίσια των πολιτιστικών εκδηλώσεων του Δήμου ‘Πολιτιστικό Καλοκαίρι 2019’ έχει συμπεριληφθεί ο αγώνας δρόμου στο μονοπάτι της Βίδρας, ο οποίος διεξάγεται κάθε έτος και επειδή ο δρόμος πρόσβασης σε αυτό παρουσιάζει προβλήματα μετά από καταπτώσεις και δεν είναι εφικτή η πρόσβαση ασθενοφόρου και πυροσβεστικού οχήματος τα οποία είναι απαραίτητα για την ασφαλή διεξαγωγή των αγώνα καθώς επίσης και τμήμα της περίφραξης του μονοπατιού σε επικίνδυνα σημεία έχει καταστραφεί, θεωρείται άμεση η εργασία συντήρησης του μονοπατιού Βίδρας και του δρόμου πρόσβασης.

Εισηγούμαστε την αναμόρφωση του προϋπολογισμού με την αλλαγή τίτλου στον ΚΑ 30-6262.009 από ‘Εργασίες συντήρησης του μονοπατιού Βίδρας’ σε ‘Εργασίες συντήρησης του μονοπατιού Βίδρας και του δρόμου πρόσβασης’

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 την εισήγηση και γενομένης ψηφοφορίας κατά την οποία ο κ. Ξυλογιάννης ψήφισε κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την Αναμόρφωση Προϋπολογισμού έτους 2019 ΚΕΦΑΛΑΙΟ 4ο με την αλλαγή τίτλου στον ΚΑ 30-6262.009 από ‘Εργασίες συντήρησης του μονοπατιού Βίδρας’ σε ‘Εργασίες συντήρησης του μονοπατιού Βίδρας και του δρόμου πρόσβασης’ λόγω του ότι στην μελέτη θα πρέπει να συμπεριληφθεί και η συντήρηση στην οδό πρόσβασης για την ασφαλή διεξαγωγή των αγώνα δρόμου που διεξάγεται στην περιοχή στα πλαίσια των πολιτιστικών εκδηλώσεων του Δήμου «Πολιτιστικό Καλοκαίρι 2019», οι οποίες διοργανώνονται από το Δήμο κάθε έτος.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 286/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*