

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:291/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 91ΥΛΩΨΑ-ΠΤΔ | **«Μετακίνηση εκπροσώπων του Δήμου Αρτάιων στην πόλη Fagaras της Ρουμανίας για την υπογραφή Συμφώνου Αδελφοποίησης»Εξειδίκευση του Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»** |

Στην Άρτα σήμερα την εικοστή τετάρτη (24η) του μηνός Ιουνίου του έτους 2019 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 13454/20-6-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| Λώλος Ανδρέας Πρόεδρος Μέλος  Πατήλας Κωνσταντίνος «  Τράμπας Κωνσταντίνος «  Πανέτας Γεώργιος «  Χαρακλιάς Κωνσταντίνος «  Κοτσαρίνης Μιχαήλ «  Ζέρβας Κων/νος «  Σιαφάκας Χριστόφορος «  Λιλής Γεώργιος «  Λιόντος Νικόλαος « | Σφήκας Δημήτριος Μέλος  Γραμματικού-Παπατσίμπα Θεανώ «  Μιλτιάδους Γεώργιος «  Κουτρούμπα Άννα-Μαρία «  Βλάχος Μιχαήλ «  Ξυλογιάννης Άγγελος «  Βλάρας Γρηγόριος «  Παπάζογλου Χαράλαμπος «  Καραγεώργος Γεώργιος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| Νταλάκας Δημήτριος Μέλος  Στασινός Παύλος «  Παπαμιχαήλ Κων/νος «  Ντέμσια Αικατερίνη «  Ζυγουβέλης Παναγιώτης «  Παπαλέξης Ιωάννης «  Βασιλάκη-Μητρογιώργου Βικτωρία « | Κατσαντούλα Αναστασία Μέλος  Κοσμάς Ηλίας «  Κιτσαντά Ευαγγελίτσα «  Παπακίτσος Στέφανος «  Μπαλάγκας Γεώργιος «  Παπαιωάννου Κωνσταντίνος «  Πετανίτης Δημήτριος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν τη συζήτηση επί των θεμάτων της ημερήσιας διάταξης αποχώρησαν οι κ.κ. Πατήλας Κων/νος, Βλάρας Γρηγόριος, Παπάζογλου Χαράλαμπος και Καραγεώργος Γεώργιος.

Ο Πρόεδρος κήρυξε την έναρξη της συνεδρίασης και εισηγούμενος το 9ο θέμα της ημερήσιας διάταξης **«Μετακίνηση εκπροσώπων του Δήμου Αρτάιων στην πόλη Fagaras της Ρουμανίας για την υπογραφή Συμφώνου Αδελφοποίησης» Εξειδίκευση του Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»** έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Στο πλαίσιο της ανάδειξης του τουριστικού προϊόντος, ο Δήμος Αρταίων έχει ήδη προβεί σε μία σειρά στοχευμένων ενεργειών, στις οποίες περιλαμβάνεται και η αδελφοποίηση με άλλους Δήμους προκειμένου να προωθηθεί ο πολιτισμός και τα προϊόντα της περιοχής, καθώς και οι ανταλλαγές καλών πρακτικών μεταξύ του Δήμου Αρταίων και άλλων Δήμων.

Στην προσπάθεια να συνεχιστεί αυτή η πορεία, ο Πρέσβης της Ρουμάνιας στην Ελλάδα επισκέφτηκε της πόλη της Άρτας στα τέλη Ιουνίου 2018. Η επίσκεψη πραγματοποιήθηκε στο πλαίσιο της διμερούς συνεργασίας που έχει αναπτυχθεί μεταξύ του Δήμου Αρταίων και του Δήμου Φαγκαράς της Ρουμανίας και της επικείμενης υπογραφής αδελφοποίησης των δύο Δήμων.

Ο Πρέσβης ενημερώθηκε για το Δήμο, τα χαρακτηριστικά του, αλλά και το προφίλ της ίδιας της Άρτας. Παράλληλα, έγινε επίσκεψη σε παραγωγικές μονάδες της περιοχής που είτε έχουν, είτε επιθυμούν να έχουν εξαγωγική δραστηριότητα στη Ρουμανία, ενώ υπήρξε συνάντηση με παραγωγούς και εκπροσώπους Αρτινών επιχειρήσεων που επιθυμούν να εξάγουν στην Ρουμανία. Παράλληλα, ο κ. Φάτου ξεναγήθηκε στην «Πολιτιστική Διαδρομή» που ετοιμάζει ο Δήμος Αρταίων και αφορά στην ενιαία ανάδειξη των μνημείων που βρίσκονται μέσα στον Αστικό ιστό της Άρτας.

Σε συνέχεια των επαφών οι δύο Δήμοι έχουν δεσμευτεί σε μία σειρά επισκέψεων προκειμένου να υπογραφεί το Σύμφωνο Αδελφοποίησης, με πρώτη στη σειρά την επίσκεψη εκπροσώπων του Δήμου Αρταίων στη πόλη Fagaras της Ρουμανίας. Ήδη με την υπ.αρ. 565/2018 αποφασίστηκε η αδελφοποίηση των δύο Δήμων.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Τη μετάβαση εκπροσώπων του Δήμου Αρταίων στην Άρτα – Αθήνα – Βουκουρέστι - Fagaras κι επιστροφή, και συγκεκριμένα των:
   1. Κου Τσιρογιάννη Χρήστου, Δημάρχου Δήμου Αρταίων
   2. κου Χαρακλιά Κωνσταντίνου, Εντεταλμένου Δημοτικού Συμβούλου σε θέματα Τουρισμού του Δήμου Αρταίων
   3. κου Αρκουμάνη Αθανάσιου, προϊσταμένου του Τμήματος Πολιτιστικής και Τουριστικής Ανάπτυξης

Η μετάβαση θα γίνει οδικώς για το κομμάτι Άρτα – Θεσσαλονίκη – Άρτα, με το υπηρεσιακό όχημα του Δημάρχου, και αεροπορικώς για το κομμάτι Θεσσαλονίκη – Βουκουρέστι Θεσσαλονίκη. Η μετάβαση Βουκουρέστι – Φαγκαράς – Βουκουρέστι θα πραγματοποιηθεί είτε με δημόσια συγκοινωνία είτε με όχημα που θα ενοικιαστεί για το σκοπό αυτό.

Ημερομηνία αναχώρησης: 19/9/2019

Ημερομηνία επανόδου: 22/9/2019

Ημερομηνία έναρξης εργασιών: 20/9/2019

Ημερομηνία λήξης εργασιών: 21/9/2019

Ημέρες διανυκτέρευσης: 4

Ημέρες εκτός έδρας: 4

1. την εξειδίκευση της εγγεγραμμένης στον Κ.Α. 00.6421 σχετικής πίστωσης του προϋπολογισμού του οικονομικού έτους 2019 του Δήμου Αρταίων ύψους 2.000,00€, για τη μετακίνηση των
   1. κου Τσιρογιάννη Χρήστου, Δημάρχου Δήμου Αρταίων
   2. κου Χαρακλιά Κωνσταντίνου, Εντεταλμένου Δημοτικού Συμβούλου σε θέματα Τουρισμού του Δήμου Αρταίων
2. την εξειδίκευση της εγγεγραμμένης στον Κ.Α. 70.6422 σχετικής πίστωσης του προϋπολογισμού του οικονομικού έτους 2019 του Δήμου Αρταίων ύψους 1.000,00€, για τη μετακίνηση του κου Αρκουμάνη Αθανάσιου, προϊσταμένου του Τμήματος Πολιτιστικής και Τουριστικής Ανάπτυξης

Η σχετική δαπάνη θα βαρύνει:

* τον Κ.Α. 00.6421 «Οδοιπορικά έξοδα και αποζημίωση μετακινούμενων **αιρετών**»): εισιτήρια, ημερήσια αποζημίωση και έξοδα διαμονής, επιμέρους έξοδα)
* τον Κ.Α. 70.6422 «Οδοιπορικά έξοδα και αποζημίωση μετακινούμενων **υπαλλήλων**»): εισιτήρια, ημερήσια αποζημίωση και έξοδα διαμονής, επιμέρους έξοδα)

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την μετάβαση εκπροσώπων του Δήμου Αρταίων από την Άρτα – Αθήνα – Βουκουρέστι - Fagaras κι επιστροφή, και συγκεκριμένα των:

* 1. Κου Τσιρογιάννη Χρήστου, Δημάρχου Δήμου Αρταίων
  2. κου Χαρακλιά Κωνσταντίνου, Εντεταλμένου Δημοτικού Συμβούλου σε θέματα Τουρισμού του Δήμου Αρταίων
  3. κου Αρκουμάνη Αθανάσιου, προϊσταμένου του Τμήματος Πολιτιστικής και Τουριστικής Ανάπτυξης

Η μετάβαση θα γίνει οδικώς για το κομμάτι Άρτα – Θεσσαλονίκη – Άρτα, με το υπηρεσιακό όχημα του Δημάρχου, και αεροπορικώς για το κομμάτι Θεσσαλονίκη – Βουκουρέστι Θεσσαλονίκη. Η μετάβαση Βουκουρέστι – Φαγκαράς – Βουκουρέστι θα πραγματοποιηθεί είτε με δημόσια συγκοινωνία είτε με όχημα που θα ενοικιαστεί για το σκοπό αυτό.

Ημερομηνία αναχώρησης: 19/9/2019

Ημερομηνία επανόδου: 22/9/2019

Ημερομηνία έναρξης εργασιών: 20/9/2019

Ημερομηνία λήξης εργασιών: 21/9/2019

Ημέρες διανυκτέρευσης: 4

Ημέρες εκτός έδρας: 4

Β.- Την εξειδίκευση της εγγεγραμμένης στον Κ.Α. 00.6421 σχετικής πίστωσης του προϋπολογισμού του οικονομικού έτους 2019 του Δήμου Αρταίων ύψους 2.000,00€, για τη μετακίνηση των

* 1. κου Τσιρογιάννη Χρήστου, Δημάρχου Δήμου Αρταίων
  2. κου Χαρακλιά Κωνσταντίνου, Εντεταλμένου Δημοτικού Συμβούλου σε θέματα Τουρισμού του Δήμου Αρταίων

Γ.- Την εξειδίκευση της εγγεγραμμένης στον Κ.Α. 70.6422 σχετικής πίστωσης του προϋπολογισμού του οικονομικού έτους 2019 του Δήμου Αρταίων ύψους 1.000,00€, για τη μετακίνηση του κου Αρκουμάνη Αθανάσιου, προϊσταμένου του Τμήματος Πολιτιστικής και Τουριστικής Ανάπτυξης

Η σχετική δαπάνη θα βαρύνει:

* τον Κ.Α. 00.6421 «Οδοιπορικά έξοδα και αποζημίωση μετακινούμενων **αιρετών**»): εισιτήρια, ημερήσια αποζημίωση και έξοδα διαμονής, επιμέρους έξοδα)
* τον Κ.Α. 70.6422 «Οδοιπορικά έξοδα και αποζημίωση μετακινούμενων **υπαλλήλων**»): εισιτήρια, ημερήσια αποζημίωση και έξοδα διαμονής, επιμέρους έξοδα)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 291/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*